ANEXĂ

la Ordinul nr. \_\_\_\_\_ din\_\_\_\_\_\_\_\_2016

**REGULAMENT**

**cu privire la certificarea cunoștințelor și competențelor**

**dobîndite în contexte de educație nonformală și informală**

**Capitolul I**

**DISPOZIȚII GENERALE**

1. Regulamentul cu privire la certificarea cunoștințelor și competențelor dobîndite în contexte de educație nonformală și informală (în continuare – Regulament) stabilește cadrul normativ privind funcționarea Sistemului național de certificare a cunoștințelor și competențelor dobîndite în contexte de educație nonformală și informală și este elaborat în conformitate cu Codul Educației al Republicii Moldova, nr. 152 din 17 iulie 2014 (Monitorul Oficial al Republicii Moldova, 2014, nr. 319 – 324, art. 634).
2. Sistemului național de certificare a cunoștințelor și competențelor dobîndite în contexte de educație nonformală și informală (în continuare – Sistem de certificare) reprezintă cadrul general, conceptual, instituțional și procedural prin care se realizează procesele de identificare, evaluare și recunoaștere a rezultatelor învăţării dobîndite în contexte nonformale și informale în concordanță cu recomandările europene privind învăţarea pe tot parcursul vieţii.
3. Serviciile de certificare a cunoştinţelor şi competenţelor dobîndite în context de educație nonformală şi informală (în continuare - Servicii de certificare), sunt oferite de Centrul de certificare a cunoştinţelor şi competenţelor dobîndite în context nonformal şi informal (în continuare – Centru de certificare), organizate pe lângă instituția de învăţămînt (universitate, centru de excelență, colegiu, școală profesională etc.).
4. Serviciile de certificare se realizează cu respectarea următoarelor principii fundamentale:

* axarea pe candidat
* accesibilitate și flexibilitate
* fiabilitate, transparentă și temeinicie
* asigurare din punct de vedere al calității

1. Instituția de învățământ care dispune de Centru de certificare, este autorizată provizoriu/acreditată de Ministerul Educaţiei în baza evaluării externe realizată de către Agenția Națională de Asigurare a Calității în Învăţămîntul Profesional, conform metodologiei aprobate de guvern și prevederilor prezentului regulament. Centrul de certificare poate elibera certificate de calificare sau atestare a competenţelor profesionale obţinute în context nonformal şi informal, după acreditarea pe un anumit standard ocupațional sau calificare.
2. Centrul de certificare formează comisii de identificare, evaluare şi recunoaștere a competenţelor dobîndite în contextul educaţiei nonformale şi informale. Componența Comisiei include cel puțin 3 membri (evaluatori) din mediul academic şi piața muncii.
3. Procesul de identificare, evaluare şi recunoaștere a rezultatelor învăţării dobîndite în contexte nonformale şi informale se realizează pentru una sau mai multe competențe rezultate din cerințele pentru angajare. Procedurile trebuie să fie temeinice transparente și accesibile.
4. În conformitate cu Cadrul Național al Calificărilor (in continuare CNC) și descriptorii de nivel, termenii referitori la serviciile de certificare se definesc:
5. *rezultatele învăţării sau finalități* reprezintă ceea ce o persoană cunoaște, înțelege şi este capabilă să facă la finalizarea unui proces de învăţare şi reprezintă cunoștințe, abilități şi competențe;
6. *unitate de rezultate ale învăţării* este o componentă a unei calificări care cuprinde un set coerent de cunoștințe, deprinderi şi competențe care pot fi evaluate şi certificate;
7. *învățare prin experiență este procesul* din care rezultă abilități și cunoștințe ce corespund cerințelor unui loc de muncă;
8. *identificarea rezultatelor învăţării şi consilierea* reprezintă procesul prin care indivizii, în mod independent sau cu sprijinul personalului specializat, devin conştienţi de competenţele pe care le deţin;
9. *documentarea şi evaluarea rezultatelor învăţării* reprezintă procesul prin care se stabilește faptul că o persoană a dobândit anumite cunoştinţe, abilități şi competențe şi se completează portofoliul;
10. *validarea rezultatelor învăţării* reprezintă procesul prin care se confirmă că rezultatele învăţării evaluate, dobândite de o persoană, corespund cerințelor specifice pentru o unitate de rezultate ale învăţării sau o calificare;
11. *certificarea rezultatelor învăţării* reprezintă procesul prin care se confirmă în mod formal rezultatele învăţării, dobândite în diferite contexte, în urma unui proces de evaluare, finalizat prin eliberarea unui certificat
12. Persoanele care doresc să fie evaluate în vederea recunoașterii rezultatelor învăţării dobândite în contexte nonformale şi informale (în continuare candidat), în baza unui standard ocupațional/standard al programului de pregătire profesională/alte standarde care reglementează calificările apelează la un Centru de certificare.
13. Confirmarea faptului că rezultatele învățării evaluate, dobîndite de o persoană în contexte nonformale și informale, corespund cerințelor specifice, conduc la recunoașterea lor formală și la eliberarea unui certificat de calificare sau a unui certificat de competențe profesionale. Acumularea de certificate de competențe profesionale conform unei calificări, duce la eliberarea unui certificat de calificare.
14. Certificatele eliberate produc aceleași efecte ca formele de evaluare şi certificare din sistemul formal de educație şi formare profesională în vederea ocupării unui loc de muncă, continuării educaţiei şi formării profesionale în sistemele formale.

**Capitolul II**

**SISTEMUL DE CERTIFICARE**

1. Certificarea cunoştinţelor şi competenţelor dobîndite în context de educație nonformală şi informală este o prioritate pentru agendele de politici atât pentru țările dezvoltate, cât şi pentru cele în curs de dezvoltare și va conduce la îmbunătăţirea inserției profesionale şi a mobilităţii, precum şi la creşterea motivației pentru învăţarea pe tot parcursul vieţii, în special a persoanelor dezavantajate socioeconomic, a persoanelor cu nevoi educaţionale speciale și a celor necalificate; la diminuarea cazurilor de corupere la eliberarea certificatelor şi diplomelor de studii nejustificat; la crearea unor servicii complexe orientate spre îmbunătăţirea/dezvoltarea activităților de formare, evaluare şi certificare a achizițiilor dobândite în context nonformal, informal.
2. Certificarea cunoştinţelor şi competenţelor dobândite în context de educație nonformală şi informală și utililă în dezvoltarea personală sau profesională, pentru a accede la un program de calificare sau formare, ori pentru atribuirea unor rezultate, unități și, în unele cazuri, calificări.
3. Sistemul de certificare creează un șir de oportunități:
   1. *pentru integrarea în sistemul de învățământ formal*. Finalitățile învăţării dobândite în contexte nonformale şi informale, certificate, se transferă prin Sistemul de credite de studii transferabile pentru educație şi training și integrate în programele de formare profesională formală. Această abordare permite finalizarea studiilor în termen şi cu resurse financiare reduse, asigurând astfel sporirea atractivității autoinstruirii şi învăţării pe tot parcursul vieţii;
   2. *pentru inserția pe piața forței de muncă*. Certificarea cunoştinţelor şi competenţelor dobândite în context de educație nonformală şi informală reprezintă o dovadă a conformității cu cerințele pieței muncii și facilitează angajarea persoanelor vizate;
   3. *pentru dezvoltare personală*. Certificarea cunoştinţelor şi competenţelor dobândite în context de educație nonformală şi informală confirmă rezultatele învăţării anterioare parțiale sau complete.
4. Procesul de certificare se bazează pe Sistemul de asigurare a calității care se implementează într-un mod temeinic și coerent:
   1. *la nivel național* - prevede administrarea sistemului de certificare a competenţelor dobândite în contexte nonformale și informale, în baza principiilor unei bune guvernări și a standardelor naționale;
   2. *la nivel instituțional* - prevede regulamente de referință; standarde de calitate şi protocoale de audit; sistem de autorizare; instrumente şi metodologii standardizate; proceduri de monitorizare şi evaluare; proceduri de contestare şi de depunere a reclamațiilor.
5. Coordonarea la nivel național a punerii în practică a Sistemului de certificare este realizată de Ministerul Educaţiei şi Agenția Națională de Asigurare a Calității în Învăţămîntul Profesional.

**Capitolul III**

**MANAGEMENTUL ȘI STRUCTURA CENTRULUI DE CERTIFICARE**

1. Scopul Centrului de certificare constă în consilierea profesională, identificarea, evaluarea şi recunoașterea cunoştinţelor şi competenţelor dobândite în context de educație nonformală şi informală, finalizată cu certificarea acestora.
2. Obiectivele Centrului de certificare:
   1. crearea unor servicii complexe costeficiente, orientate spre optimizarea şi stimularea procesului de identificare, evaluare a competenţelor (achizițiilor) dobîndite în context nonformal și informal;
   2. prevenirea cazurilor de corupție în evaluare şi certificare a achizițiilor;
   3. sporirea accesului canditatului la asistență, consiliere legată de evaluarea şi certificarea achizițiilor;
   4. informarea comunității despre modalități şi proceduri de certificare.
3. Centrul poate încheia contracte de voluntariat, care prestează muncă neremunerată în beneficiul public, în conformitate cu legislația în vigoare.
4. Structura şi unitățile de personal urmează să corespundă scopului şi funcţiilor Centrului și prevăd:
   1. personal de conducere: director - cu studii superioare finalizate, ciclul II;
   2. personal de specialitate, cu studii superioare, ciclul I:
      * pedagog/psihopedagog;
      * prin contract din mediu academic după profil şi piața muncii;
      * echipe policalificate.
5. Managementul Centrului este asigurat de către directorul Centrului (în continuare – director) în coordonare cu conducerea instituției de învățămînt ori fondator.
6. Directorul este angajat/eliberat din funcție în conformitate cu legislația în vigoare. Concursul este public şi organizat de angajator.
7. Directorul este responsabil de activitatea Centrului de certificare conform legislației în vigoare şi implicarea reprezentanților pieței muncii în procesul de evaluare.
8. Personalul Centrului trebuie să dețină, în mod obligatoriu, pregătirea respectivă în oferirea serviciilor de consiliere, identificare, evaluare şi certificare a competenţelor/calificărilor, să cunoască particularitățile vârstei adulte, a persoanelor cu dizabilități în situații de criză, precum şi abilități/competențe de comunicare şi consiliere a persoanelor în probleme de orientare profesională.
9. În scopul îndeplinirii atribuțiilor sale, directorul Centrului emite ordine, instrucțiuni, dispoziții, încheie contracte şi semnează alte acte juridice eliberate de Centru.
10. Structura şi statele de personal sunt aprobate de autoritatea fondatoare a Centrului de certificare.
11. Personalul Centrului este angajat prin concurs în conformitate cu legislaţia în vigoare. Comisia de concurs este formată prin dispoziția Ministerului Educaţiei sau organul fondator.
12. Centrul de certificare are următoarele drepturi:
13. dispune de resurse umane calificate și experimentate în domeniul în care exercită evaluarea;
14. deține resurse materiale adecvate care permite efectuarea de evaluări în condițiile prezentului regulament;
15. cooptează evaluatori cu studii pedagogice superioare, formați în domeniul dat și monitorizează evoluția ocupațiilor, programelor de formare şi calificărilor în domeniul respectiv şi în Cadrul Național al Calificărilor și descriptorilor de nivel și sunt permanent preocupați de dezvoltarea profesională proprie;
16. dispune de un sistem transparent care permite candidaților să conteste decizia de evaluare, raportată la anumite competențe/rezultate ale învăţării şi să beneficieze de o nouă evaluare pentru acele competențe/rezultate ale învăţării pentru care contestă decizia efectuată de un alt evaluator.
17. Centrul de certificare are următoarele obligații:
18. să desfășoare onorabil etapele de identificare, evaluare şi recunoaștere a cunoştinţelor şi competenţelor dobândite în context de educație nonformală şi informală;
19. să desfășoare servicii de evaluare, respectând criteriile de evaluare;
20. să consilieze persoanele care au solicitat identificarea competenţelor;
21. să trateze candidații fără discriminare pe criterii de gen, vârstă, rasă, origine etnică, apartenență politică sau religioasă, naționalitate;
22. să adapteze metodele de evaluare la nevoile persoanelor cu nevoi speciale;
23. să asigure confidențialitatea datelor privind evaluările efectuate;
24. să permită accesul candidaților la propriile date;
25. să difuzeze informații şi materiale cu privire la condițiile de evaluare şi certificare a rezultatelor învăţării;
26. să pună la dispoziție persoanelor împuternicite toate documentele solicitate referitoare la activitatea de evaluare, să exercite controlul şi să monitorizeze informațiile;
27. să selecteze persoane prin concurs sau după anumite criterii care să evalueze competenţele (acord de colaborare cu piața muncii şi mediul academic);
28. să respecte normele metodologice şi de reglementare a procesului de certificare;
29. să fie implicat în conceperea şi producerea materialelor corespunzătoare care să permită oferirea de servicii mai calitative şi accesibile.
30. Nivelul de performanță al Centrului de certificare este stabilit în două etape:
31. prin autoevaluare, efectuatăde către instituția care se autorizează/acreditează pentru a desfășura evaluarea competenţelor/rezultatelor învăţării obţinute pe alte căi decât cele formale;
32. prin evaluare externă, realizată de către Agenția Națională de Asigurare a Calității în Învăţămîntul Profesional.
33. Centrul de certificare transmite anual Ministerului Educaţiei rapoarte care conțin informații cu privire la ocupațiile/calificările pentru care s-au solicitat evaluări, numărul de evaluări efectuate, numărul de certificate eliberate, contestațiile şi modul acestora de rezolvare.

**Capitolul IV**

**EVALUAREA ȘI MONITORIZAREA CENTRULUI DE CERTIFICARE**

1. Evaluarea şi monitorizarea activității Centrului de certificare este efectuată de Ministerul Educației sau de o structură specializată din subordine împreuna cu Agenția Națională de Asigurare a Calității în Învăţămîntul Profesional care prin înștiințare prealabilă va verifica corectitudinea funcționării Centrului.
2. În urma evaluării Centrului de certificare, dacă se constată nerespectarea unuia sau mai multor criterii de evaluare, instituția în subordinea căreia se află Centrul de certificare este atenționată în scris de Ministerul Educaţiei sau de o structură specializată din subordine, precum de Agenția Națională de Asigurare a Calității în Învăţămîntul Profesional şi i se acordă o perioadă de 60 de zile pentru a exclude neajunsurile.
3. După remedierea încălcărilor constatate, Centrul de certificare informează Ministerul Educaţiei şi Agenția Națională de Asigurare a Calității în Învăţămîntul Profesional. Dacă în termen de 60 de zile instituția autorizată în acest sens nu prezintă dovezile îndeplinirii criteriilor de evaluare, se decide retragerea autorizației provizorie sau acreditării.
4. Responsabilitatea privind realizarea verificării interne a serviciilor furnizate revine conducerii Centrului de evaluare prin următoarele măsuri:
   1. facilitarea verificării interne;
   2. desemnarea unui personal, în vederea verificării interne;
   3. implementarea recomandărilor de îmbunătățire a serviciilor rezultate în urma activității de verificare internă.
5. Verificarea internă promovează îmbunătăţirea continuă a calității pentru sistemul de evaluare, procedurile interne, instrumentele de evaluare, procesul de certificare şi înregistrare a certificatelor, precum şi a competenţelor personalului responsabil de evaluare.
6. Calitatea serviciilor prestate de Centrul de certificare se evaluează periodic de Ministerul Educaţiei care realizează monitorizarea serviciilor de certificare.

**Capitolul V**

**PROCESUL DE IDENTIFICARE, EVALUARE ŞI RECUNOAȘTERE A REZULTATELOR ÎNVĂŢĂRII DOBÎNDITE ÎN CONTEXTE NONFORMALE ŞI INFORMALE**

1. În vederea identificării performanțelor profesionale în raport cu conținutul standardului ocupațional/standardului programului de pregătire profesională/alte standarde care reglementează calificările, candidatul se adresează la un Centru de certificare unde este asistat de un consilier care poate deține și calitatea de evaluator.
2. Consilierul sau evaluatorul, explică şi detaliază, la cerere, conținutul şi prevederile standardului ocupațional/standardului programului de pregătire profesională/alte standarde care reglementează calificările.
3. În funcție de rezultatul autoevaluării, candidatului i se recomandă de consilier sau evaluator să inițieze procesul de evaluare pentru întregul standard, parțial sau să refuze procesul de evaluare a rezultatelor învăţării dobândite în contexte nonformale şi informale.
4. Decizia de a iniția procesul de evaluare aparține candidatului, după prezentarea următoarelor documente: cererea, fișa de înscriere (model aprobat de Ministerul Educației), copiile actelor de studii deținute, certificat medical eliberat în anul curent, act de identitate original împreună cu copia, 2 fotografii color (3x4 cm) sau, după caz, contracte de muncă, recomandări, alte certificate care atestă competenţele dobîndite.
5. Evaluatorul stabilește programul de desfășurare a procesului de evaluare şi explică candidatului metodele şi formele realizării acestui proces.
6. Programul de desfășurare a evaluării este aprobat de conducerea Centrului de certificare pentru ocupația/calificarea respectivă.
7. Fiecare Centru de certificare stabilește modalitatea concretă de evaluare, acceptată la nivel național, astfel încât metodele aplicate să conducă cu consecvență la demonstrarea finalității/finalităților ocupației/calificării.
8. Testul trebuie să fie aplicat beneficiarului în formă scrisă sau orală, urmată o metodă de demonstrare practică a finalității/finalităților, ocupației/calificării.
9. Dovezile rezultatelor învăţării, dobândite în contexte nonformale şi informale, demonstrate de candidat pe parcursul evaluării, sunt măsurate, apreciate şi notate de evaluator în raport cu cerințele standardului ocupațional/standardului de pregătire profesională/alte standarde care reglementează calificările, după cum se descrie în CNC.
10. Dovezile trebuie să corespundă programului de formare, competenţelor de formare specificate în descrierea locului de muncă, finalității/finalităților, ocupației/calificării conform standardelor.
11. Uniformizarea şi monitorizarea procedurilor de acumulare a creditelor de studii în procesul de certificare va avea loc conform unei metodologii elaborate şi aprobate de Ministerul Educaţiei. Creditele alocate se cumulează pe finalități.
12. Contestațiile se depun la Centrul de certificare în termen de 72 ore de la data comunicării deciziei. Centrul de certificare desemnează un alt evaluator care organizează un nou proces de evaluare a finalității/finalităților, ocupației/calificării, care reprezintă obiectul contestației

**Capitolul VI**

**CERTIFICAREA**

1. Centrul acordă următoarele tipuri de certificate cu recunoaștere națională:
2. **certificate de calificare/diplomă** - se eliberează în cazul în care candidatul a fost declarat competent pentru toate competenţele asociate unei calificări sau ocupații, conform calificării sau standardului ocupațional;
3. **certificate de atestare a competenţelor profesionale** – se eliberează în cazul în care candidatul a fost recunoscut competent pentru una sau mai multe competențe asociate unei calificări/ ocupații, conform standardului de pregătire profesională sau standardului ocupațional.
4. Certificatul de calificare/diplomă se eliberează în condițiile reglementate de metodologiile şi procedurile din învățământul formal.
5. Certificatul de atestare a competenţelor profesionale are recunoaștere națională şi este însoțit de anexă, denumită “Supliment descriptiv al certificatului”, eliberat de Centrul de certificare conform modelului aprobat în anexa 2 al prezentului Regulament.
6. Ministerul Educaţiei eliberează centrelor de certificare autorizate/acreditate certificatele solicitate, în baza procedurilor stabilite.
7. Certificatele se eliberează în limba de stat şi limba engleză.

**Capitolul VII**

**DISPOZIȚII FINALE**

1. Cuantumul taxelor la serviciile prestate în cadrul evaluării externe în vederea autorizării provizorii sau acreditării Centrului de certificare sunt stabilite de Guvern.
2. Cuantumul taxelor pentru identificarea, evaluarea şi recunoașterea rezultatelor învăţării dobândite în contexte non-formale şi informale sunt stabilite de Centrul de certificare, conform legislației în vigoare.
3. Taxele pentru certificare a cunoştinţelor şi competenţelor dobîndite în context de educație nonformală şi informală sunt achitate de solicitant, angajator sau pot fi plătite din fondurile alocate formării profesionale continue a angajaților conform Codului Muncii.
4. Centrele de certificare care au eliberat în mod nejustificat certificate/diplome li se retrage dreptul de activitate cel puțin pe o perioadă de un an, nu înainte de a urma un curs de formare continuă privind asigurarea calității în învățămînt și sunt pasibile de răspundere în conformitate cu legislația națională.

ANEXĂ la Regulament

REPUBLICA MOLDOVA

MINISTERUL EDUCAŢIEI

Seria \_\_\_\_\_\_ Nr. \_\_\_\_\_\_\_\_\_\_\_\_\_\_

CERTIFICAT DE ATESTARE A COMPETENŢELOR PROFESIONALE

la calificarea/ocupaţia \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ cod \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(denumirea entității ce a eliberat certificatul)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

eliberează Dlui/Dnei \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cod personal \_\_\_\_\_\_\_\_\_\_\_\_\_\_\_\_\_\_\_\_\_\_născut(ă) în anul\_\_\_\_\_luna\_\_\_\_\_\_\_\_data\_\_\_\_\_\_\_\_în localitatea\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

absolvent(ă) al programului de identificare, evaluare şi recunoaștere a rezultatelor învăţării dobîndite în contexte nonformale şi informale în domeniul \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

în perioada \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

Certificatul de atestare a competenţelor profesionale conferă titularului toate drepturile legale pentru a accede pe piața muncii și a-și completa calificarea.

Rezultatele examenului de certificare a competenţelor:

|  |  |
| --- | --- |
| Nr. crt. | Competențe obținute |
| 1. |  |
| 2. |  |

CU NOTA/CALIFICATIVUL\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Eliberat la data \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Certificatul este valabil însoțit de SUPLIMENTUL DESCRIPTIV

Prezentul certificat se eliberează în conformitate cu prevederile \_\_\_\_\_\_\_\_ nr. din \_\_\_\_\_\_\_\_\_\_\_\_\_\_\_\_\_\_\_ şi este însoţit de suplimentul descriptiv al certificatului.

DIRECTOR SECRETAR

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

PREȘEDINTE

\_\_\_\_\_\_\_\_\_\_\_\_\_\_\_\_\_\_\_\_\_\_

Nr. \_\_\_\_\_\_\_ data eliberării : anul \_\_\_\_\_\_\_\_\_ luna \_\_\_\_\_\_\_\_\_\_\_\_\_\_\_\_\_\_\_ ziua \_\_\_\_\_\_\_\_\_\_\_\_

SUPLIMENT DESCRIPTIV AL CERTIFICATULUI

Acest supliment însoțește certificatul cu seria \_\_\_\_\_\_\_ nr. \_\_\_\_\_\_\_\_\_\_\_\_\_\_.

Calificarea/ocupația\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_cod\_\_\_\_\_\_\_\_\_\_\_\_\_\_\_\_\_\_\_\_\_\_

1. DATE DE IDENTIFICARE A TITULARULUI CERTIFICATULUI

1.1. Numele, prenumele \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1.2. Data naşterii (ziua/luna/anul) \_\_\_\_\_\_\_\_\_\_\_, Locul naşterii \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1.3. Număr de identificare (IDNP) \_\_\_\_\_\_\_\_\_\_\_\_\_\_\_\_\_,

1.4. Data deciziei de acordare a competențelor \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. DENUMIREA CENTRUL DE IDENTIFICARE, EVALUARE ŞI RECUNOAȘTERE A REZULTATELOR ÎNVĂŢĂRII DOBÎNDITE ÎN CONTEXTE NONFORMALE ŞI INFORMALE ȘI A PROGRAMULUI DE EVALUARE

Nr. de înmatriculare în Registrul național a instituției\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.2. Domeniul ocupațional/calificării \_\_\_\_\_\_\_\_\_\_\_\_\_\_\_\_, ocupația/calificarea \_\_\_\_\_\_\_\_\_\_\_\_\_\_,

3. INFORMAŢII PRIVIND PROCESUL DE IDENTIFICARE, EVALUARE ŞI RECUNOAȘTERE A REZULTATELOR ÎNVĂŢĂRII DOBÎNDITE ÎN CONTEXTE NONFORMALE ŞI INFORMALE.

3.1. Programul de identificare, evaluarea şi recunoaștere a rezultatelor învăţării dobîndite în contexte nonformale şi informale

|  |  |  |
| --- | --- | --- |
| Nr. crt | Etapele programului | Calificativul/nota |
|  |  |  |
|  |  |  |
|  |  |  |

3.2. Comisia de evaluare\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. INFORMAŢII PRIVIND COMPETENŢELE DOBÂNDITE PRIN PROGRAMUL DE STUDII ÎN CONFORMITATE CU STANDARDUL OCUPAŢIONAL/CALIFICARE

4.1. Denumirea Unităţilor de Competenţă:

|  |  |
| --- | --- |
| Nr. | Competențe dobîndite |
|  |  |
|  |  |
|  |  |

6. BAZA LEGALĂ A CERTIFICATULUI \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Director Secretar Președinte

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

Nr. şi data eliberării \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Acest document conţine un \_\_\_\_\_\_\_ număr de pagini.

Acest supliment se va completa de către instituţia/organizația care eliberează certificatul care trebuie să verifice legalitatea tuturor înscrisurilor de pe actul de studii şi de pe suplimentul descriptiv. Media generală se indică cu două zecimale, fără rotunjire. Suplimentul descriptiv se va redacta pe format A4 (faţă/verso), se va numerota şi se va ştampila pe fiecare pagină, pe colţul din dreapta jos.